Domagoj Vidović
<s>Domagoj Vidović (Metković, 20. studenog 1979. – ), hrvatski lingvist i onomastičar.</s>

<s>Biografija 
Rođen je u Metkoviću gdje je pohađao osnovnu školu i gimnaziju.</s><s>Dio osnovnoškolskog obrazovanja završio je u Pučišću, na otoku Braču.</s><s>Diplomu profesora stječe u ožujku 2004. obranom rada Nacrt za vidonjsku antroponimiju i toponimiju na Filozofskom fakultetu u Zagrebu.</s><s>Iste godine zapošljava se u Institutu za hrvatski jezik i jezikoslovlje i upisuje poslijediplomski studij lingvistike.</s><s>Doktorsku disertaciju Antroponimija i toponimija Zažablja završava u travnju 2011. pod mentorstvom Dunje Brozović Rončević.</s>

<s>Do sada je objavio tri autorske knjige i više znanstvenih radova.</s><s>Trenutačno je voditelj podružnice IHJJ-a u Metkoviću.</s><s>Od 2014. glavni je urednik Hrvatskoga neretvanskog zbornika, te povremeni člano uredništva Humskoga zbornika.</s><s>Bavi se i prevođenjem s esperanta.</s><s>Predmet njegova djelovanja je onomastika rubnih hrvatskih prostora i akcentologija.</s>

<s>Za suautorstvo u Školskom rječniku hrvatskog jezika dobio je Nagradu Grada Zagreba 2013.</s><s>Dobitnik je Godišnje državne nagrade za popularizaciju i promidžbu znanosti u području humanističkih znanosti Hrvatskoga sabora za 2014.</s>

<s>Objavljene autorske knjige 
 Školski rječnik hrvatskoga jezika, Zagreb: Institut za hrvatski jezik i jezikoslovlje (u suradnji s Mateom Birtić, Gorankom Blagus Bartolec, Lanom Hudeček, Ljiljanom Jojić, Barbarom Kovačević, Kristianom Lewisom, Ivanom Matas Ivanković, Milicom Mihaljević, Irenom Miloš i Erminom Ramadanović), Školska knjiga  Zagreb, 2012. (ISBN: 978-953-0-40038-2)
 Metkovski prezimenski mozaik, Gradsko kulturno središte Metković, 2014. (ISBN: 978-953-6120-41-3)
 Zažapska onomastika, Institut za hrvatski jezik i jezikoslovlje Zagreb, 2014. (ISBN: 978-953-7967-00-0)</s>

<s>Izvori</s>

<s>Vanjske veze 
 Znanstvena bibliografija Domagoja Vidovića
 Znanstveni radovi Domagoja Vidovića</s>

<s>Hrvatski lingvisti
Onomastika
Biografije, Metković</s>

